ད་དུང་བཞི་ཚན་གྱི་རྗོད་སྟངས་ཡོད་པའི་གནའ་ཤུལ་མང་ཙམ་ཡོད་དེ་དགའ་ལྡན་དར་ཆེན།ཤར་སྐྱ་རེངས་དར་ཆེན།སྐལ་བཟང་དར་ཆེན།ཇུས་ཡག་དར་ཆེན་ཏེ་དར་ཆེན་བཞི།ཐལ་ཕུང་སྒང༌།ཕྱག་འཚལ་སྒང༌།ས་སྦོག་སྒང༌།རྗེ་འབུམ་སྒང་སྟེ་སྒང་བཞི།ཤར་དུ་རྡོ་ཀེར་ཟུར་དང༌།ལྷོ་རུ་དུང་མཚོ་ཟུར།ནུབ་ཏུ་ཤ་གསར་ཟུར།བྱང་དུ་བན་རྫ་ཟུར་ཏེ་ཟུར་བཞི།ཀུན་བདེ་གླིང༌།བསྟན་རྒྱས་གླིང༌།ཚེ་སྨོན་གླིང༌།གྲིབ་ཚེ་མཆོག་གླིང་ཏེ་གླིང་བཞི།རབ་གསལ་བཙན་ཁང༌།གཡུ་ཐོག་བཙན་ཁང༌།ར་ཁ་སྨད་བཙན་ཁང༌།རག་རྒྱབ་བཙན་ཁང་ཏེ་བཙན་ཁང་བཞི།ཡུན་རིང་ལྷ་ཁང༌།བཞི་སྡེ་སྙུང་གནས་ལྷ་ཁང༌།སྨོན་གྲོལ་སྒྲོལ་མ་ལྷ་ཁང༌།ཞི་ཁྲོ་ལྷ་ཁང་ཏེ་ལྷ་ཁང་བཞི།སྣང་རྩེ་ཤགདགའ་རུ་ཤགསྟག་ལུང་ཤགསྒ་མཁར་ཤག་སྟེ་ཤག་བཞི།དགའ་ལྡན་ཁང་གསར།དཔལ་རབ་ཁང་གསར།རབ་བརྟན་ཁང་གསར།སྦྱར་བ་ཁང་གསར་ཏེ་ཁང་གསར་བཞི།ཕྱིས་སུ་ཧོར་ཁང་གསར་དང༌།ཡབ་གཞིས་ཕུན་ཚོགས་ཁང་གསར་ཞེས་པའང་བྱུང༌།ཡང་ཟོང་ར་སྤ་ར།གུང་སྤ་ར།བྱམས་ཁང་སྤ་ར།ལག་ཁང་སྤ་ར་སྟེ་སྤ་ར་བཞི།སྡེ་དཔོན་དགའ་བཞི་བ།སྡེ་དཔོན་ཕ་ལྷ་བ།སྡེ་དཔོན་བསམ་གྲུབ་ཕོ་བྲང༌།སྡེ་དཔོན་ང་ཕོད་དེ་སྡེ་དཔོན་བཞི།རྩེ་ཕོ་བྲང༌།སྤྱན་གསལ་ཕོ་བྲང༌།འབྲས་སྤུངས་ཕོ་བྲང༌།ཕོ་བྲང་གསར་བ་སྟེ་ཕོ་བྲང་བཞི།ཨ་ཏི་ལྕང་གསེབ།བསྟན་དགོན་ལྕང་གསེབ།མེ་ཏོག་ལྕང་གསེབ།མི་དཔོན་ལྕང་གསེབ་སྟེ་ལྕང་གསེབ་བཞི།ད་དུང་ཁྲོམ་གཟིགས་སྒང་ནུབ་ངོས་སུ་གཏུན་ཀོང་ཆུ་མིགབཤད་སྒྲའི་མདུན་གྱི་ལྐུགས་པ་ཆུ་མིགཀླུ་སྦུག་ནུབ་ཀྱི་རྒྱ་ནག་ཆུ་མིགཀུན་བཟང་རྩེའི་ནུབ་ཀྱི་ཁང་དཀར་ཆུ་མིག་སྟེ་ཆུ་མིག་བཞི།འདི་ལ་རྡོ་ཀོར་ཀོར་ཆུ་མིག་ཀྱང་ཟེར།ལྕགས་པོ་རིའི་མདུན་དུ་འདོད་འཇོ་ཟམ་པ།བོད་དམག་ཁུལ་ཁང་ནུབ་ངོས་སུ་སྐལ་བཟང་ཟམ་པ།གྲོང་ཁྱེར་མི་དམངས་སྨན་ཁང་གི་འགྲམ་ལ་སྨོན་གྲོལ་ཟམ་པ།ནོར་གླིང་ལམ་གྱི་ཆང་འགོ་ཟམ་པ།ཀརྨ་དགོན་གསར་ལམ་གྱི་ལྕགས་ཀྱི་ཟམ་པ།ར་མོ་ཆེའི་རྡོ་ཟམ་དང༌།གཡུ་ཐོག་ཟམ་པ་དེ་སྔ་ལྷ་ས་ནས་པོ་ཏ་ལའི་བར་གྱི་གཞུང་ལམ་གཙོ་བོ་ཡིན་ལ་ལྷ་སའི་རྫབ་ཆུ་གཙོ་བོ་ཟམ་པ་དེ་བརྒྱུད་ནས་འགྲོ་བ་དང༌།ཟམ་པ་དེའི་བཟོ་རྩལ་ནི་བོད་རྒྱའི་ལག་རྩལ་ཟུང་འབྲེལ་བྱས་པ་ཞིག་ཡིན།ཡང་ལྷ་སའི་ནུབ་ཕྱོགས་སྟོད་ལུང་ཁྲི་ཟམ་ཟེར་བར་སྔར་ནས་ཟམ་པ་ཡོད་ཀྱང་ཆུ་རྒྱུན་ཆེ་བས་ཟམ་པ་བརྟན་པོ་མེད་སྟབས།ལོར་བཀའ་ཤག་སྲིད་གཞུང་གིས་ཛ་སག་ཚ་རོང་ཟླ་བཟང་དགྲ་འདུལ་དང༌།མགྲོན་གཉེར་ཐུབ་བསྟན་ངག་དབང་གཉིས་ལ་ཕྱི་ལུགས་ཀྱི་ཟམ་པ་གསར་སྐྲུན་བྱ་རྒྱུའི་ལས་འགན་སྤྲད་ནས་ཕྱི་རྒྱལ་ནས་ལྕགས་གདུང་དང༌།ཨར་འདམ་སོགས་རྟ་དྲེལ་ལ་བརྟེན་ནས་དབོར་འདྲེན་གྱིས་བོད་དུ་ཐོག་མར་སྤྱི་ཚོགས་སྔོན་ཐོན་གྱི་རྗེས་སྙེག་པའི་ཨར་འདམ་དང་ལྕགས་གདུང་ལས་གྲུབ་པའི་ལྕགས་ཟམ་ཞིག་བསྐྲུན།ཟམ་པ་དེབར་འགྲུལ་བ་ཕར་འགྲོ་ཚུར་འོང་ཐད་ཕན་འབྲས་གཡུར་དུ་ཟ་བ་ཐོབ་ཡོད།ཟམ་ཤུལ་ད་ལྟའང་བསྡད་ཡོད་པ་དང་ཟམ་ཤུལ་གྱི་ལྕགས་རྙིང་བ་རྣམས་སྟོད་ལུང་གི་ལུང་བ་ཟམ་པར་བེད་སྤྱད་དེ་ད་ལྟ་མཐོང་རྒྱུ་ཡོད།ད་དུང་ལྷ་སར་ཟམ་ཆུང་མང་བོ་ཡོད།